224 
lige Bred. Stedet valgtes, fordi der oppe fra Træet var et særlig 
godt Overblik. 
Det lykkedes ikke at faa Fugle (Maager, Lappedykkere) fra 
Søen til Undersøgelse. Hos disse havde antagelig de voksne Ikter 
været at finde. 
De indkapslede Iktelarver fandtes som nævnt særlig i Ovarierne, 
inde i Svømmeblæren og i Pericardialrummet. Ofte sad de samlet 
i Grupper paa en Snes Stykker, mest i Svømmeblæren. Magister 
Hj. Ditlevsen har gjort 
mig den Tjeneste at un¬ 
dersøge Ikten og med¬ 
dele mig følgende Oplys¬ 
ninger om den. 
Cysterne er c. 1 mm i 
Tværmaal, tyndvæggede 
og kugleformede. En mi¬ 
kroskopisk Undersøgelse 
af Snit gennem et infi¬ 
ceret Ovarium gav ingen 
Holdepunkter for en Be¬ 
stemmelse, men antagelig 
drejer det sig om Ikte¬ 
larven Tetracotyle ovata 
v. Linstow, som opgives 
at være truffet under Peritoneum hos Abramis brama, A. bjorlcna, 
Osmerus eperlanus og Acerina cernua. Tetracotyle ovata er Larven 
af den holostome Ikte Strigea variegata (Creplin), der er 6—10 mm 
lang og lever i Tarmen og i Bursa Fabricii hos Maager, Rovmaager, 
Terner, Alk, Lomvi, Skarv, Lom og Lappedykker; ofte dækker de 
tæt samlede Ikter hele Slimhuden i Bursa Fabricii. 
Om nogen senere Genopblussen af Horkedøden i Esrom Sø har 
der intet forlydt. Hvor stærkt den i 1913 medtog Horkebestanden, 
vides ikke, men da tilsyneladende i hvert Fald den yngste Aar- 
gang gik fri — heri ligger en Mulighed for nærmere Paavisning 
